PRITARTA

Kaišiadorių rajono savivaldybės administracijos

Švietimo, kultūros ir sporto skyriaus vedėjo

2022 m. rugpjūčio d.

įsakymu Nr.

PRITARTA

Kaišiadorių suaugusiųjų mokyklos

tarybos 2022 m. birželio 23 d. Protokolo Nr.5

PATVIRTINTA

Kaišiadorių suaugusiųjų

mokyklos direktoriaus

2022 m. rugpjūčio 31 d. įsakymu Nr.V-

**KAIŠIADORIŲ SUAUGUSIŲJŲ MOKYKLOS**

**2022-2023 M. M. UGDYMO PLANAS**

**(PROJEKTAS)**

**I SKYRIUS**

**BENDROSIOS NUOSTATOS**

1. Kaišiadorių suaugusiųjų mokyklos (toliau – mokyklos) 2022–2023 m.m. ugdymo planas (toliau – Ugdymo planas) reglamentuoja suaugusiųjų pradinio, pagrindinio, vidurinio ugdymo programų (toliau – ugdymo programos) ir neformaliojo suaugusiųjų švietimo programų įgyvendinimą 2022–2023 mokslo metais.

2. Ugdymo plano tikslas – apibrėžti bendruosius ugdymo programų įgyvendinimo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

2.1. Uždaviniai:

2.1.1. numatyti gaires mokyklos ugdymo turiniui, planui ir mokymosi aplinkai kurti ir pritaikyti pagal mokinių mokymosi poreikius;

2.1.2. numatyti minimalų pamokų skaičių, skirtą suaugusiųjų pradinio, pagrindinio ir vidurinio programoms įgyvendinti.

2.1.3. stiprinti pamokos vertinamąsias veiklas (vertinimas, įsivertinimas, refleksija) siekiant mokinio savarankiškumo įtraukiant jį į vertinimo (įs)ivertinimo procesą.

3. Mokyklos ugdymo plane vartojamos sąvokos ir terminai:

**Mokymasis nuotoliniu būdu** - tai nuoseklus savarankiškas ar grupinis mokymas (-is), kai besimokančiuosius ir mokytoją skiria atstumas ir /ar laikas, o bendravimas ir bendradarbiavimas vyksta, mokymosi medžiaga pateikiama informacinėmis ir komunikacinėmis technologijomis (IKT).

**Akivaizdus atsiskaitymas** – atsiskaitymas, kai mokinys atvyksta atsiskaityti į mokyklą mokytojo nurodytu laiku arba su mokytoju suderintu laiku įskaita laikoma naudojant SKYPE programą.

4. Kitos Ugdymo plane vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5. Mokyklos ugdymo turinys rengiamas ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Mokykla Pravieniškių skyriuose organizuodama ugdymą asmenims, kuriems laikinai atimta ar apribota laisvė, vadovaujasi Lietuvos Respublikos vyriausybės 2016 m. sausio 14 d. nutarimu Nr.30 „Dėl suimtųjų ir nuteistųjų bendrojo ugdymo ir profesinio mokymo organizavimo“.

6. Suaugusių asmenų anksčiau įgytas išsilavinimas prilyginamas pagrindiniam išsilavinimui pagal Lietuvos Respublikos švietimo ir mokslo ministro 2005 m. balandžio 20 d. įsakymą Nr.ISAK-661 „Dėl išsilavinimo prilyginimo“.

7. Suaugusiems, nemokantiems valstybinės kalbos ir norintiems tęsti mokymąsi Lietuvos bendrojo ugdymo mokyklose, ugdymas organizuojamas vadovaujantis Užsienio ir Lietuvos Respublikos piliečių, atvykusių ar grįžusių ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašu, patvirtintu Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800.

8. Asmenys, kuriems dėl laikinai atimtos ar apribotos laisvės draudžiama mokytis klasėje, grupėje ir, nesant galimybių mokytis nuotoliniu mokymo proceso organizavimo būdu (grupinio ar pavienio mokymosi formomis), mokosi savarankišku mokymo proceso organizavimo būdu (pavienio mokymosi forma), konsultacijoms skiriant 15 procentų Bendruosiuose ugdymo planuose tos klasės dalykui nustatyto minimalaus savaitinio pamokų skaičiaus. Jiems sudaromi individualūs ugdymo planai (priedas Nr. 8,9,10,11,12,13,14,15,16,17,18).

9. Mokykloje įgyvendinamoms ugdymo programoms vykdyti parengtas Mokyklos ugdymo planas vieneriems mokslo metams.

10. Mokyklos, nuostatuose įteisintas nuotolinio mokymo proceso organizavimo būdas. 10.1. Mokykloje – organizuojamas 18 metų ir vyresnių mokinių, besimokančių pagal suaugusiųjų pagrindinio ir vidurinio ugdymo programos II dalį (I–II klasės) ir III dalį (III-IV) mokinių ugdymas. Iš viso – 4 klasių komplektai. Mokinių ugdymas organizuojamas nuotolinio mokymosi forma kasdieniniu mokymo proceso organizavimo būdu.

5.2. Pravieniškių skyriuose – organizuojamas 18 metų ir vyresnių mokinių, besimokančių pagal suaugusiųjų pradinio (3-4 klasė), pagrindinio ugdymo programos I dalį (7–8 klasės), 18 metų ir vyresnių mokinių, besimokančių pagal suaugusiųjų pagrindinio ugdymo programos II dalį (I–II klasės) ir III dalį (III-IV klasės) mokinių ugdymas. Iš viso – 20 atskirų ir 1 jungtinis klasių komplektas. Mokinių ugdymas organizuojamas grupinio mokymosi forma kasdieniniu organizavimo būdu.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

10. Ugdymo organizavimas, suaugusiųjų 3-4; 7-8 pagrindinio ir I–IV gimnazijos klasėse.

10.1. 2022–2023 mokslo metai:

10.1.1. mokslo metų ir ugdymo proceso pradžia – 2022 m. rugsėjo 1 d.;

10.1.2. ugdymo proceso trukmė 3-4 klasių mokiniams – 175, 7-8, I–II gimnazijos klasių mokiniams - 185, III gimnazijos klasės mokiniams – 180, IV gimnazijos klasės mokiniams – 170 ugdymo dienų;

10.1.3. ugdymo proceso organizavimas pagal suaugusiųjų pradinio ugdymo programą:

|  |  |
| --- | --- |
| **2022–2023 mokslo metai** | |
| Klasė | 3-4 |
| Ugdymo proceso pradžia | 2022-09-01 |
| Ugdymo proceso trukmė dienomis | 175 ugdymo dienos |
| Pusmečių trukmė | I-asis pusmetis  2022-09-01 iki 2023-01-31 |
| II- asis pusmetis  2023-02-01 iki 2023-06-09 |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |
| Ugdymo proceso pabaiga | 2023-06-09 |
| Ugdymo proceso trukmė savaitėmis | 35 savaitės |
| Vasaros atostogos | 2023-06-12 – 2023-08-31 |

10.1.4. ugdymo proceso organizavimas pagal suaugusiųjų pagrindinio ir suaugusiųjų vidurinio ugdymo programą:

|  |  |  |  |
| --- | --- | --- | --- |
| **2022–2023 mokslo metai** | | | |
| Klasės | 7-8, I-II | III | IV |
| Ugdymo proceso pradžia | 2022-09-01 | | |
| Pusmečių trukmė | I-sis pusmetis  2022-09-01 –2023- 01-31 | I-sis pusmetis  2022-09-01 –2023- 01-31 | I-sis pusmetis  2022-09-01 –2023- 01-31 |
| II-sis pusmetis  2023-02-01 – 2023-06-23 | II-sis pusmetis  2023-02-01 – 2023-06-16 | II-sis pusmetis  2023-02-01 – 2023-06-01 |
| Ugdymo proceso trukmė dienomis | 185 ugdymo dienos | 180 ugdymo dienų | 170 ugdymo dienos |
| Rudens atostogos | 2022 m. spalio 31 d. – lapkričio 4 d. | | |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. | | |
| Žiemos atostogos | 2023 m. vasario 13 d. – vasario 17 d. | | |
| Pavasario (Velykų) atostogos | 2023 m. balandžio 11 d. – balandžio 14 d. | | |
| Ugdymo proceso pabaiga | 2023-06-23 | 2023-06-16 | 2023-06-01 |
| Ugdymo proceso trukmė savaitėmis | 37 | 36 | 34 |
| Vasaros atostogos | 2023-06-26– 2023-08-31 | 2023-06-19– 2023-08-31 |  |

10.1.5. Ugdymo procesas skirstomas į pusmečius.

11. Vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki einamųjų metų rugpjūčio 31 d.

**ANTRASIS SKIRSNIS**

**MOKYKLOS UGDYMO PLANO RENGIMAS**

12. Rengiant mokyklos ugdymo planą:

12.1. Mokykla, rengdama ugdymo planą, remiasi švietimo stebėsenos, mokinių pasiekimų ir pažangos vertinimo procese informacija, mokyklos įsivertinimo ir išorės vertinimo duomenimis, LL3 pokyčio projektu ,,Įsivertinimas, ugdantis vaiko atsakomybę ir savarankiškumą“.

12.2. Mokykla rengdama ugdymo planą, atsižvelgė į mokyklos tikslus ir uždavinius, mokyklos bendruomenės interesus, mokyklos materialinę bazę. Mokyklos direktoriaus 2021 m. birželio 7 d. įsakymu Nr. V-31 sudaryta darbo grupė, į kurią bendradarbiavimo pagrindais įtraukti mokytojai, mokyklos administracijos ir mokyklos savivaldų atstovai. Mokyklos ugdymo planas rengtas, vadovaujantis demokratiškumo, prieinamumo, bendradarbiavimo principais. Darbo grupė susitarė dėl ugdymo plano turinio, struktūros ir formos.

12.3. Mokyklos ugdymo plane įteisinami mokyklos bendruomenės (mokyklos mokytojų tarybos posėdžio protokolas 2022-06-23 Nr.5 ir mokyklos tarybos protokolas 2022-06-23 Nr.7) susitarimai dėl:

12.3.1. prioritetinių ugdymo tikslų ir uždavinių, keliamų mokyklos numatytam ugdymo laikotarpiui – metams;

12.3.2. ugdymo proceso organizavimo laikotarpių (pusmečiai);

12.3.3. bendrajai programai įgyvendinti skiriamų ugdymo valandų konkrečiai klasei paskirstymo (priedas Nr. 1,2,3)

12.3.4. mokymo organizavimo formų (pamoka);

12.3.5. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų:

12.4. ilgalaikiai planai, kurie derinami su direktoriaus pavaduotoju ugdymui ir skyrių vedėju rašomi vieninga forma (priedas Nr. 4). Šiuose planuose nurodyti ciklo arba temų pavadinimai, valandų skaičius (nurodant rezervines valandas), mokinių gebėjimai, integracija, pastabos, pridedama individuali mokytojo vertinimo sistema, ilgalaikių namų darbų užduotys.

12.5. pasirenkamųjų dalykų ir dalykų modulių programas, jei nėra parengtų bendrųjų programų, rengia mokytojai pagal vieningą mokykloje nustatytą formą (priedas Nr. 5,6), jas tvirtina mokyklos direktorius. Mokykla pagal bendrąsias programas ir numatomus mokinių pasiekimus dalykų ilgalaikius planus, pasirenkamųjų dalykų ir dalykų modulių programas rengia tokia tvarka:

|  |  |  |  |
| --- | --- | --- | --- |
| **Programos, teminiai planai** | **Kas rengia?**  **Iki kada** | **Kas pritaria?**  **Iki kada** | **Kas tvirtina, su kuo suderina? Iki kada** |
| Mokomųjų dalykų ilgalaikiai planai (metams) | Dalyko mokytojas  Iki 08-29 | Metodinės grupės  iki 08-30 | Suderina su direktoriaus pavaduotoju ugdymui, skyrių vedėju  iki 08-30 |
| Pasirenkamųjų dalykų programos (ne mažiau kaip 34 valandų) | Mokytojas, jei nėra ŠMM patvirtintų.  Iki 08-29 | Iki 08-30 | Tvirtina direktorius iki 08-30 |
| Dalykų modulių programos (ne mažiau kaip 17 valandų) | Mokytojas, jei nėra ŠMM patvirtintų.  Iki 08-29 | Iki 08-30 | Tvirtina direktorius iki 08-30 |
| Neformaliojo švietimo programos | Užsiėmimų vadovas  Iki 08-29 | Metodinės grupės  Iki 08-30 | Tvirtina direktorius iki 08-30 |

12.6. klasių dalijimo į grupes, mažiausio mokinių skaičiaus jose nustatymo, (žr., VII skirsnis);

12.7. mokinių mokimosi krūvio reguliavimo priemonių, pasiekimų patikrinamųjų darbų organizavimo būdų (kontrolinių, savarankiškų darbų ir kt.) ir laikotarpių, ilgalaikių namų darbų skyrimo, (žr., V skirsnis);

12.8. mokinių ugdymo pasiekimų ir pažangos ir pasiekimų vertinimo tvarkos, (žr. 20,21 priedas);

12.9. pamokų, skirtų mokinių mokymosi praradimų, patirtų COVID-19 pandemijos metu, kompensavimas (žr. 6 skirsnis);

12.10. pamokų, skirtų mokinio ugdymo poreikiams ir mokymosi pagalbai teikti panaudojimas (žr. 6 skirsnis, 1,2,3 priedas);

12.11. Ugdymo karjerai programos, patvirtintos Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa), įgyvendinamos per atskirų dalykų pamokas. (žr. 7 priedas)

12.12. neformaliojo švietimo programų pasirinkimo ir jų įgyvendinimo skiriamų ugdymo valandų, (žr.1,2,3 priedas);

12.13. skaitymo, rašymo, kalbėjimo, skaičiavimo ir skaitmeninių gebėjimų ugdymas per visų dalykų pamokas, įgyvendinant pagrindinio ugdymo programos pirmąją ir antrąją dalį, (žr. 1,2,3 priedas);

12.14. brandos darbo organizavimas rengiamas pagal patvirtintą Kaišiadorių suaugusiųjų mokyklos brandos darbo organizavimo tvarkos aprašą, (žr. 19 priedas);

12.15. mokinio individualaus plano sudarymo ir reikalavimų šiam planui numatymo, (žr.4 skirsnis);

12.16. mokykla vykdydama suaugusiųjų pradinio, pagrindinio ir vidurinio ugdymo programas, vadovaujasi dalykų programoms įgyvendinti skiriamų minimalių pamokų skaičiumi per savaitę, pateiktą ugdymo plano (žr., 1,2,3 priedas)

**TREČIASIS SKIRSNIS**

**UGDYMO VEIKLŲ ĮGYVENDINIMAS**

13. Mokykla, planuodama ugdymo turinį įgyvendina tokias programas:

13.1. Ugdymo karjerai programos, patvirtintos Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa), įgyvendinamos per atskirų dalykų pamokas. (žr. 7 priedas)

13.2. Mokyklos ugdymo plane prioritetinė veiklų sritis - individuali mokinio pažanga.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS.**

**MOKINIO PAŽANGOS PASIEKIMŲ VERTINIMAS**

14. Siekiant padėti mokiniui sėkmingai mokytis, kartu su mokiniu sudaromas mokinio individualus mokymosi planas. Juo siekiama padėti mokiniui planuoti, kaip pagal savo išgales pasiekti kuo aukštesnių ugdymo(si) pasiekimų, ugdyti asmeninę atsakomybę dėl sąmoningo mokymosi, gebėjimo įgyvendinti iškeltus tikslus.

15. Mokykloje individualus mokymo planas pagal mokyklos siūlomą formą sudaromas:

15.1. mokiniams, besimokantiems pagal suaugusiųjų pradinio ugdymo programą. (žr. priedas 8);

15.2. mokiniams besimokantiems pagal suaugusiųjų pagrindinio ugdymo programą (žr. priedas Nr. 9,10,11,12,13);

15.3. mokiniui besimokančiam pagal suaugusiųjų vidurinio ugdymo programą rengiamas dvejiems metams. (žr. priedas 14,15,16,17,18);

16. Mokinių individualūs ugdymo planai mokykloje yra peržiūrimi vieną kartą per pusmetį ir esant poreikiui koreguojami mokytojų metodinėse grupėse. Mokyklos ugdymo planas neviršija Mokymo lėšų.

17. Mokinių mokymosi pasiekimų ir pažangos vertinimas yra mokyklos ugdymo turinio dalis ir turi derėti su keliamais ugdymo tikslais. Vertinant mokinių pasiekimus ir pažangą vadovaujamasi Ugdymo programų aprašu, Pagrindinio ugdymo ir Vidurinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą. Mokinių pažangos ir pasiekimų vertinimas vykdomas remiantis pažangos vertinimo tvarka (patvirtinta direktoriaus 2021-06-11 įsakymu V-36). Mokinių individualios pažangos stebėjimas, fiksavimas, analizavimas ir pagalbos mokiniu teikimas vykdomas tvarkos aprašu patvirtintu direktoriaus 2021-06-11 įsakymu V-37. (žr. 20,21 priedas).

**PENKTASIS SKIRSNIS**

**MOKYMOSI KRŪVIO REGULIAVIMAS**

18. Per dieną mokykloje organizuojamos ne daugiau kaip 7 pamokos;

19. Direktoriaus pavaduotojai ugdymui ir Pravieniškių skyrių vedėjas organizuoja mokytojų bendradarbiavimą sprendžiant mokinių mokymosi motyvacijos ir mokymosi krūvio optimizavimo klausimus. Mokykloje mokinių krūvis optimizuojamas:

19.1. organizuojant mokinių mokymosi krūvio bei mokiniams skiriamų namų darbų stebėseną ir kontrolę;

19.2. organizuojant mokytojų bendradarbiavimą sprendžiant mokinių mokymosi krūvio optimizavimo klausimus;

19.3. užtikrinant, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę, kontroliniai darbai nerašomi po ligos, atostogų ar šventinių dienų;

19.4. integruojant dalykų ugdymo turinį;

19.5. teikiant prioritetus ilgalaikių namų darbų skyrimui (suaugusiųjų 9-10 ir 11-12 besimokančių nuotoliniu būdu).

19.5.1. Mokiniams skiriant ilgalaikius namų darbus (projektiniai darbai, referatai, atvejo analizės, pateiktis, straipsniai, rašiniai, kūrybiniai darbai, ilgalaikių namų darbų temos ir atsiskaitymo periodai atsispindi dalyko ilgalaikiuose planuose (skiltyje „Pastabos“). Dalyko savaitinių pamokų ir ilgalaikių namų darbų santykis: 1 pam./sav. = 1 ilgalaikis namų darbas/ pusm. Analizuojama metodiniuose vieną kartą per pusmetį, vykdoma pamokų stebėsena.

20. Namų darbai neužduodami atostogoms.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIU, BESIMOKANČIAM PAGAL PRADINIO, PAGRINDINIO, VIDURINIO UGDYMO PROGRAMĄ**

21. Mokymosi pagalba ugdymo procese teikiama kiekvienam mokiniui individualių konsultacijų metu, kuriam ji reikalinga.

Ypač svarbi mokymosi pagalba mokiniui:

21.1. dėl ligos ar kitų priežasčių praleidusiam dalį pamokų;

21.2. gavusiam nepatenkinamą atsiskaitomųjų ar kitų užduočių įvertinimą;

21.3. gavusiam kelis iš eilės nepatenkinamus kurio nors dalyko įvertinimus;

21.4. jei pasiekimų lygis (vieno ar kelių dalykų) žemesnis, nei numatyta Pradinio, Pagrindinio ir Vidurinio ugdymo bendrosiose programose, ir mokinys nedaro pažangos;

21.5. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

21.6. patyrusiam mokymosi sunkumų COVID-19 pandemijos metu;

21.7. kitais mokyklos pastebėtais mokymosi pagalbos poreikio atvejais.

22. Mokykla ugdymo procese laiku užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones.

23. Direktoriaus pavaduotojas ugdymui ir Pravieniškių skyrių vedėjas atsakingi už mokymosi pagalbos teikimo organizavimą.

**SEPTINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

24. Įgyvendinant mokyklos ugdymo turinį klasės į grupes dalijamos sudarant laikinąsias grupes dalykams, dalykų moduliams mokyti:

24.1. doriniam ugdymui – tikybos ar etikos mokymui, tos pačios klasės mokiniams pasirinkus tikybą ir etiką;

24.2. informacinėms technologijoms ir technologijoms. Mokinių dalijimas į grupes priklauso nuo darbo vietų kabinetuose skaičiaus ir įrangos (Lietuvos higienos norma HN 21:2010 „Bendrojo lavinimo mokykla. Bendrieji sveikatos saugos reikalavimai“ patvirtinta Lietuvos Respublikos sveikatos apsaugos ministro 2010 m. sausio 22 d. įsakymu Nr. V-60);

25. užsienio kalboms (1-ajai ir 2-ajai) Pravieniškių skyriuose nesudaromos laikinos grupės.

**AŠTUNTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

26. 2022–2023 m.m. mokykloje formuojama jungtinė klasė:

26.1. Pravieniškių skyriuje II sektoriuje suaugusiųjų pradinio ugdymo programos 3-4 klasė mokoma kasdieniu būdu, grupinio mokymosi forma. Klasei skiriama 20 val. per savaitę, per metus 700 val.

**DEVINTASIS SKIRSNIS**

**PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

27. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

28. Ekstremali temperatūra – mokyklos ir (ar) gyvenamojoje teritorijoje:

28.1. minus 25 °C ar žemesnė – 3–10, I–IV gimnazijos klasių mokiniams;

28.2. 30 °C ar aukštesnė – 3–10, I–IV gimnazijos klasių mokiniams.

29. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu, priima sprendimus:

29.1. laikinai koreguoti ugdymo proceso įgyvendinimą:

29.1.1. keisti nustatytą pamokų trukmę;

29.1.2. keisti nustatytą pamokų pradžios ir pabaigos laiką;

29.1.3. ugdymo procesą perkelti į kitas aplinkas;

29.1.4. priimti kitus aktualius ugdymo proceso organizavimo sprendimus, mažinančius / šalinančius pavojų mokinių sveikatai ir gyvybei;

29.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su Kaišiadorių rajono savivaldybės administracijos švietimo, kultūros ir sporto skyriumi, Pravieniškių pataisos namų administracija.

29.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. (priedas Nr.22)

30. Vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

30.1. Įvertina, ar visi mokiniai gali dalyvauti ugdymo procese nuotoliniu mokymo būdu.

30.2. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui, ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 2 val.;

30.3. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

30.4. Pravieniškių skyrių vedėjas teikia bendrąją informaciją apie ugdymo proceso organizavimo tvarką, švietimo pagalbos teikimą, komunikuoja kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

31. mokykla numato planą, kaip pasibaigus ypatingoms aplinkybėms sklandžiai grįš prie įprasto ugdymo proceso organizavimo.

**VIENUOLIKTASIS SKIRSNIS**

**NEFORMALIOJO ŠVIETIMO ORGANIZAVIMAS**

32. Neformaliojo švietimo veikla skiriama meninę, sportinę, emocinę - socialinę, prevencinę ir kitą veiklą pasirinkusių mokinių asmeninėms, socialinėms, profesinėms kompetencijoms ugdyti. Neformalusis švietimas įgyvendinamas pagal Neformaliojo švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695. Neformalusis suaugusiųjų švietimas organizuojamas vadovaujantis LR Neformaliojo suaugusiųjų švietimo įstatymu, patvirtintu 1998 m. birželio 30 d. Įsakymu Nr. VIII-822, Neformaliojo ugdymo organizavimo Kaišiadorių rajono savivaldybėje tvarkos aprašu, patvirtinta Kaišiadorių rajono savivaldybės administracijos direktoriaus 2012 m. sausio 31 d. įsakymu Nr.V1-85.

Mokyklos ugdymo plane pateikiama:

1. Suaugusiųjų pradinio ugdymo programos įgyvendinimas Pravieniškių skyriuje (1 priedas);

2. Suaugusiųjų pagrindinio ugdymo programos įgyvendinimas (2 priedas);

3. Suaugusiųjų vidurinio ugdymo programos įgyvendinimas (3 priedas);

4. Ilgalaikiai planai (4 priedas);

5. Pasirenkamųjų dalykų planai (5 priedas);

6. Dalykų modulių planai (6 priedas);

7. Ugdymo karjerai temos Pravieniškių skyrių (7 priedas);

8. Individualus planas suaugusiųjų pradinio (8 priedas);

9. Individualus planas suaugusiųjų pagrindinio (9,10,11,12,13 priedas);

10. Individualus planas suaugusiųjų vidurinio (14,15,16,17,18 priedas);

11. Brandos darbo organizavimo tvarkos aprašas (19 priedas);

12. Mokyklos mokinių pažangos ir pasiekimų vertinimo tvarkos aprašas (20 priedas);

13. Mokyklos mokinių individualios pažangos stebėjimo, fiksavimo, analizavimo ir pagalbos mokiniui teikimo tvarkos aprašas (21 priedas);

14.Kaišiadorių suaugusiųjų mokyklos Pravieniškių skyrių darbo organizavimo tvarka ekstremalios situacijos metu (22 priedas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_